കോളജ് തുറക്കാന് രൂപരേഖയാകുന്നു കോവിഡ് ബാധിച്ചാല് സമ്ബര്ക്കമുള്ളവര്ക്ക് ക്വാറന്റീന് തിരുവനന്തപുരം: ഉന്നത വിദ്യാഭ്യാസ സ്ഥാപനങ്ങളില് ഒക്ടോബര് നാലുമുതല് ക്ലാസുകള് ആരംഭിക്കുേമ്ബാള് ഏതെങ്കിലും വിദ്യാര്ഥികള്ക്ക് കോവിഡ് പോസിറ്റീവായാല് സമ്ബര്ക്കമുള്ളവര് നിര്ബന്ധമായും ക്വാറന്റീനില് പോകണമെന്ന് നിര്ദേശം. കോളജുകള് തുറക്കുന്നതിന് മുന്നോടിയായി ഉന്നത വിദ്യാഭ്യാസ മന്ത്രി ഡോ.ആര്. ബിന്ദു വിളിച്ച പ്രിന്സിപ്പല്മാരുടെ യോഗത്തിലാണ് തീരുമാനം.സ്ഥാപന മേധാവികള് ഇക്കാര്യത്തില് ജാഗ്രത പാലിക്കണം. സ്ഥാപനതലത്തില് കോവിഡ് ജാഗ്രത സമിതികള് രൂപവത്കരിക്കണം. വാര്ഡ് കൗണ്സിലര്, ആരോഗ്യആശ പ്രവര്ത്തകര്, പി.ടി.എ ഭാരവാഹികള് തുടങ്ങിയവര് സമിതിയില് അംഗങ്ങളായിരിക്കും. തുറക്കുംമുമ്ബ് ഒരു ഡോസ് വാക്സിന് ലഭ്യമാക്കാനായി സ്ഥാപനങ്ങള് കേന്ദ്രീകരിച്ച് സ്പെഷല് വാക്സിനേഷന് ഡ്രൈവ് സംഘടിപ്പിക്കും.ഒരു ഡോസ് വാക്സിന് എടുക്കാത്ത കുട്ടികളുടെ പട്ടിക തയാറാക്കി ആരോഗ്യവിഭാഗവുമായി ബന്ധപ്പെടാന് സ്ഥാപന മേധാവികള്ക്ക് നിര്ദേശം നല്കി. വിദ്യാര്ഥികളുടെ യാത്രക്ക് പരമാവധി പൊതുഗതാഗതം ഉറപ്പാക്കാന് നടപടിയെടുക്കും. സി.എഫ്.എല്.ടി.സികളായി പ്രവര്ത്തിക്കുന്ന കോളജുകളും ഹോസ്റ്റലുകളും വിട്ടുതരണമെന്ന് കലക്ടര്മാരോട് ആവശ്യപ്പെടാന് പ്രിന്സിപ്പല്മാര്ക്ക് നിര്ദേശം നല്കിയതായും യോഗ തീരുമാനങ്ങള് വിശദീകരിച്ച മന്ത്രി ഡോ. ബിന്ദു പറഞ്ഞു.സെക്ടറല് മജിസ്ട്രേറ്റുമാരായി സേവനം ചെയ്യുന്ന അധ്യാപകരെയും ജീവനക്കാരെയും അതില്നിന്ന് വിടുതല് ചെയ്യാന് പ്രിന്സിപ്പല്മാര് ആവശ്യപ്പെട്ടിട്ടുണ്ട്. കോളജ് അടഞ്ഞുകിടക്കുന്ന സാഹചര്യത്തില് ലൈബ്രറി, ലാബ് ഫീസുകള് ഒഴിവാക്കിയിരുന്നു. കോളജുകള് തുറക്കുന്നതോടെ ഇൗ ഫീസുകള് കുട്ടികള് അടയ്ക്കണം. ഒരു ബാച്ച് കുട്ടികള് കോളജില് നേരിട്ട് വരുേമ്ബാള് മറുപകുതിക്ക് ഒാണ്ലൈനായി ക്ലാസ് നടത്തണമോ എന്നതുള്പ്പെടെ കാര്യങ്ങളില് സ്ഥാപനതലത്തില് തീരുമാനമെടുക്കാം. ക്ലാസ് നടത്തുന്നതിന് കഴിഞ്ഞ വര്ഷം മൂന്ന് സമയക്രമം നല്കിയിട്ടുണ്ട്.കോളജ് കൗണ്സിലുകള് ചേര്ന്ന് ഇതില് സൗകര്യപ്രദമായത് തെരഞ്ഞെടുക്കാം. എട്ടര മുതല് രണ്ടരവരെയും ഒമ്ബത് മുതല് നാലുവരെയും ഒമ്ബതര മുതല് നാലരവരെ എന്നിവയാണ് കഴിഞ്ഞവര്ഷം നല്കിയ സമയക്രമം.മുഴുവന് വിദ്യാഭ്യാസ സ്ഥാപനങ്ങളിലും മൂഡില് ഒാണ്ലൈന് പ്ലാറ്റ്ഫോമില് ക്ലാസെടുക്കാന് കഴിയുന്ന ലേണിങ് മാനേജ്മെന്റ് സംവിധാനം വികസിപ്പിക്കാന് നിര്ദേശം നല്കിയിട്ടുണ്ട്. പൂര്ണമായും നേരിട്ടുള്ള ക്ലാസിന് പകരം ഒാണ്ലൈന് പ്ലാറ്റ്ഫോം കൂടി ഉപയോഗിച്ചുള്ള പഠന രീതിയാണ് മുന്നോട്ടുകൊണ്ടുപോകേണ്ടത്.അവസാനവര്ഷ വിദ്യാര്ഥികള്ക്ക് ഒന്നിടവിട്ടുള്ള ദിവസങ്ങളില് ബാച്ചുകളാക്കി ക്ലാസുകള് നല്കുക എന്നതാകും പൊതുവില് സ്വീകരിക്കുന്ന സമീപനം. കുട്ടികളെത്തും മുമ്ബ് സ്ഥാപനങ്ങളും പരിസരങ്ങളും അണുനശീകരണം നടത്തുന്നതുള്പ്പെടെ നടപടികള് ഉണ്ടാകണമെന്ന് സ്ഥാപന മേധാവികള്ക്ക് നിര്ദേശം നല്കിയതായും മന്ത്രി പറഞ്ഞു.